Den Nord-Cimbriske Tilskuer, 1828-10-10
Rusland, Tyrkiet og Grækerland. Fra Krigsskuepladsen for Schumla har man Efterretninger som naae til den 13de Septbr., det heed den 10de f. M. at Tropperne af Mangel paa Fourage, ville være nødt til at ophæve Beleiringen for Schumla og drage sig 25 Verster tilbage, til Janibazar; Armeens Train og Hospitalerne vare allerede paa Veien derhen; men den 13de havde de russiske Tropper endnu den samme Stilling, for Schumla inde. Siden de sidste Angreb paa de russiske Redouter, havde Tyrkerne ikke forladt deres Forskandsninger, og skjøndt de daglig kaste Bomber og beskyde os, have vi dog hverken Døde eller Saarede. Beretning om Operationerne for Varna, naae til den 17de Septbr.: Den 13de om Aftenen, var de af Tyrkerne udenfor Fæstningen besatte Puncter indtagne med Bajonetten. Den 14de blev Fjendens Contrascarpe, som befinder sig nordlig for den Havet nærmest liggende Bastion, sprængt i Luften og dens Jld ved Vores aldeles bragt til Taushed. Ved en Mine blev Contrascarpen kastet i Graven, og denne derved saaledes fyldt, at vi kunne besætte Indgangen til en Bresche i Bastionen, som havde lidt meget af vore Kugler. Da Beleringen nu var saa vidt fremmet, og General-Adjutant Golowin havde besat Veien til Burgos, ansaae Keiseren det for nødvendigt at opfordre Garnisoner til at overgive sig, da de hverken kunne vente Forstærkning eller var i Stand til at kunne holde sig længere. De første Svar synes at love, at Fjenden havde den Hensigt at forebygge ny Blodsudgydelse ved en Capitulation, og det kom til en Vaabenstilstand; men da Admiral Greigh, efter en med Commandanten i Varna Capudan Pascha havt Samtale paa Dækket af Krigskibet, Keiserindemoderen, overbeviste sig om at Fjenden blot søgte at vinde Tid, saableve Underhandlingerne afbrudte, og man begyndte den 15de paa Nye hæftigt at beskyde Fæstningen, og Kanonaden vedvarede i det Øieblik, da Beretningen afgik; den sydlige Deel af Staden bliver nu ogsaa beskudt, som hidindtil næsten er forblevet ubeskadiget. Keiser Nicolaus havde endnu bestandig sit Hovedqvarteer ombord paa Fregatten Paris, og tilbragte aldrig nogen Nat i Land. Man forberedte sig nu paa en Storm, som ansaaes for uundgaaelig, og som vistnok vil blive blodig, da den tyrkiske Besætning, foruden de bevæbnede Jndvaanere, bestaar af 25,000 Mand. Det er ogsaa paa Tide at Russerne sikkre sig et godt Vinterqvarteer, da de for Regntiden, som indtræffer i October, maae overstige Balkan og sikkre sig Vinterqvarteer i det frugtbare Rumelien eller tage dette i Fyrstendømmene, hvor der kan være nok at bestille, da Erobringen af Widdin, Rustschuck og Silistria, i hvilke Fæstninger ligge hele Armee Corpser, ville give Russerne nok at bestille. Jmidlertid drager det ene russiske Corps efter det andet ind i Fyrstendommene; den polske Hær, skal nu efter Forlydende være bestemt til at besætte disse, og i Petersburg tales om en tredie Recrutering, hvorved der over hele Rusland skal udkræves 4 Mand af hver 500, saa at hvis ogsaa denne slette Aarstid skulle foraarsage en Stilstand i de russiske Operationer, hvilket dog endnu er tvivlsomt, saa vil man næste Foraar see en Krigsmagt samlet, som vil sætte hele Europa i Forhauselse. Fra Grækerland erfarer man over Corfu, at VelBej var beskjæftiget med at befæste Prevesa, da det heed at Demetrius Apstlanti med hans Tropper ville gjøre et Angreb derpaa. Det hedder endvidere i Prevesa at alle Albaneser-Høvdinge havde indsendt et Bønskrift tie Porten, hvori de klage over Reschid Pascha og bede om at faae Omer Vrione Pascha i hans Sted. General Church, som commanderer i Vest Grækerland, havde den 1ste September sammenkaldt samtlige græske Captainer for at udbetale dem 6 Ugers Sold, og foreviste dem paa Forlangende, Ordren, at det kun var for 6 Uger der skulle udbetales; men om Eftermiddagen forsamlede sig 150 Grækere udenfor hans Boepæl og ville tvinge ham til at udbetale en 3 Maaneders Sold. Dampskibet. og Mistikkerne, som bemærkede Oprøret, rettede deres Batterier paa Rebellerne, og ventede kun et Vink fra General Church for at give Jld. Denne sendte sin Adjutant ud for at berolige Oprørerne: men Adjutanten med hans Krigskammerater bleve mishandlede. Nu ilede Kaptainerne til og lovede Oprørerne den forlangte Sold, hvorpaa alt blev roligt. Det hedder imidlertid at General Church har ifinde at reise til Ægina, og vil ikke længere forblive imellem saadanne Mennesker. J Følge Efterretninger fra den franske Expedition, dateret Navarino den 6te Septbr., skulle Tyrkerne have rømt Koron og Modon, efter at have dræbt alle deriværende levende Væsener, og de franske Tropper ville nu tage disse Stæder i Besiddelse.